Komisijos reglamentas (EEB) Nr. 2158/93
1993 m. liepos 28 d.
dėl 1974 m. Tarptautinės konvencijos dėl žmogaus gyvybės apsaugos jūroje ir 1973 m. Tarptautinės konvencijos dėl teršimo iš laivų prevencijos pakeitimų taikymo laikantis Tarybos reglamento (EEB) Nr. 613/91
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1991 m. kovo 4 d. Tarybos reglamentą (EEB) Nr. 613/91 dėl laivų perkėlimo Bendrijoje iš vieno registro į kitą [1], ypač į jo 1 straipsnio 2 dalies a punktą,
kadangi 1974 m. Tarptautinės konvencijos dėl žmogaus gyvybės apsaugos jūroje (1974 m. Solas konvencija) ir 1973 m. Tarptautinės konvencijos dėl teršimo iš laivų prevencijos, su pakeitimais, padarytais 1978 m. protokolu (Marpol 1973/78), perkeliant laivus taikomos tik tos Reglamento (EEB) Nr. 613/91 priėmimo dieną, t.y. 1991 m. kovo 4 d., galiojusios taisyklės;
kadangi tuo tarpu atsiradus būtinybei patobulinti laivų saugos standartus 1974 m. Solas konvencija ir jos 1978 m. protokolas buvo iš dalies pakeisti 1988 m. lapkričio 9 ir 10 d., 1989 m. balandžio 11 d. ir 1990 m. gegužės 23 d.; kadangi šie pakeitimai tarptautiniu mastu įsigaliojo 1992 m. vasario 1 d.;
kadangi tuo tarpu atsiradus būtinybei patobulinti teršimo iš laivų prevencijos standartus 1973/78 m. Marpol protokolas buvo iš dalies pakeistas 1991 m. liepos 4 d., o pakeitimai tarptautiniu mastu įsigaliojo 1993 m. balandžio 4 d.;
kadangi tam, kad šie patobulinti jūrų saugumo ir taršos prevencijos standartai būtų taikomi Bendrijoje laivų perkėlimui iš vienos valstybės narės registro į kitos valstybės narės registrą, tokius pakeitimus reikėtų paskelbti taikytinais laikantis Reglamento (EEB) Nr. 613/91;
kadangi šiame reglamente numatytos priemonės atitinka 1993 m. gegužės 7 d. Laivų perregistravimo komiteto nuomonę,
PRIĖMĖ ŠĮ REGLAMENTĄ:
1 straipsnis
Laikantis Tarybos reglamento (EEB) Nr. 613/91, taikomi tokie 1974 m. Tarptautinės konvencijos dėl žmogaus gyvybės apsaugos jūroje (1974 m. Solas konvencija) pakeitimai:
1) 1988 m. lapkričio 9 d. "1974 m. Tarptautinės konvencijos dėl žmogaus gyvybės apsaugos jūroje Susitariančiųjų Vyriausybių konferencijos dėl globalinės jūrų avarinio ryšio ir saugumo sistemos" rezoliucija Nr. 1, iš dalies pakeičianti 1974 m. Solas konvencijos I, II-1, III, IV ir V skyrius bei priedėlį;
2) 1988 m. lapkričio 9 d. "1974 m. Tarptautinės konvencijos dėl žmogaus gyvybės apsaugos jūroje Susitariančiųjų Vyriausybių konferencijos dėl globalinės jūrų avarinio ryšio ir saugumo sistemos" rezoliucija Nr. 2, patvirtinanti įrangos registrus (E ir R formas), papildančius 1974 m. Solas konvencijos priede nurodytus Solas krovininių laivų saugos įrangos pažymėjimą ir Krovininių laivų saugos radijo įrangos pažymėjimą;
3) 1988 m. lapkričio 10 d. "1974 m. Tarptautinės konvencijos dėl žmogaus gyvybės apsaugos jūroje 1978 m. protokolo Šalių konferencijos dėl globalinės jūrų avarinio ryšio ir saugumo sistemos" rezoliucija, iš dalies pakeičianti 1974 m. Solas konvencijos 1978 m. protokolo I skyrių ir priedėlį;
4) 1989 m. balandžio 11 d. Tarptautinės jūrų organizacijos Jūrų saugumo komiteto 57 posėdžio rezoliucija MSC 13 (57), iš dalies pakeičianti 1974 m. Solas konvencijos priedo II-1, II-2, III, IV, V ir VII skyrius;
5) 1990 m. gegužės 23 d. Tarptautinės jūrų organizacijos Jūrų saugumo komiteto 58 posėdžio rezoliucija MSC 19 (58), iš dalies pakeičianti 1974 m. Solas konvencijos priedo II-1 skyrių.
2 straipsnis
1991 m. liepos 4 d. Tarptautinės jūrų organizacijos Jūrų aplinkos apsaugos komiteto 31 posėdžio rezoliucija MEPC 47 (31), iš dalies pakeičianti 1973 m. Tarptautinės konvencijos dėl teršimo iš laivų prevencijos, su pakeitimais, padarytais 1978 m. protokolu, I priedą, taikoma laikantis Reglamento (EEB) Nr. 613/91.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 28 d.